વસાવાએ અમદાવાદ સિટી કંટ્રોલ રૂમને જાણ કરી કંટ્રોલરૂમના ફોન એક પછી એક રણકવા લાગ્યા હતા, ડેપ્યુટી પોલીસ કમિશનરથી લઈ પોલીસ કમિશનરને સાબરમતી જેલમાં સુરંગ ખોદાઈ હોવાની જાણકારી કંટ્રોલરૂમ અધિકારી આપી રહ્યા હતા, સાબરમતી જેલ રાણીપ પોલીસના તાબામાં આવતી હતી, જેના કારણે રાણીપ પોલીસને પણ જેલ ઉપર પહોંચી જવા માટે સુચના આપવામાં આવી હતી. . મામલો ખરેખર ગંભીર હતો, અમદાવાદ ક્રાઈમ બ્રાન્ચ અને ગુજરાત એન્ટી ટેરેરીસ્ટ સ્કવોર્ડને પણ જાણ કરી દેવામાં આવી હતી, જેના કારણે સાબરમતી જેલના દરવાજા દર પાંચ મિનીટે પોલીસની એક કાર આવી ઉભી રહેતી હતી.